Θεσσαλονίκη, 25/07/2025

**Η Lidl Ελλάς επανασυστήνει το κατάστημά της στον Ρέντη Αττικής με νέα πρότυπα καινοτομίας και εξυπηρέτησης**

**Με επένδυση που ξεπερνά τα 1,5 εκατομμύρια ευρώ, το πλήρως ανακαινισμένο κατάστημα προσφέρει μια σύγχρονη και αναβαθμισμένη εμπειρία αγορών για όλους τους επισκέπτες.**

Η **Lidl Ελλάς**, στο πλαίσιο του στρατηγικού της σχεδίου για τον εκσυγχρονισμό του δικτύου της, εγκαινίασε την **Πέμπτη 24 Ιουλίου 2025** το πλήρως ανακατασκευασμένο κατάστημά της στην Αθήνα, επί της οδού Θηβών 186 στον Ρέντη. **Με επένδυση που ξεπερνά τα 1,5 εκατομμύρια ευρώ**, η εταιρεία επιβεβαιώνει τη διαρκή της δέσμευση για την παροχή μιας σύγχρονης και άνετης αγοραστικής εμπειρίας.

Το νέο κατάστημα, συνολικής επιφάνειας **977 τετραγωνικά μέτρα**, σχεδιάστηκε με γνώμονα την καινοτομία, τη λειτουργικότητα και την εξυπηρέτηση του πελάτη. Οι σημαντικότερες τεχνολογικές και λειτουργικές αναβαθμίσεις περιλαμβάνουν:

* Νέας γενιάς ψυγεία και σύστημα ψύξης, για βελτιωμένη ενεργειακή απόδοση και φρεσκάδα προϊόντων
* Σύστημα ελέγχου στάθμευσης, που διευκολύνει την πρόσβαση και μειώνει τον χρόνο αναμονής
* 4 Self Check-Out ταμεία, που προσφέρουν ταχύτητα και ευελιξία στις συναλλαγές
* Ηλεκτρομηχανολογικές βελτιώσεις, που ενισχύουν τη βιωσιμότητα και την ενεργειακή αποδοτικότητα του καταστήματος

Το κατάστημα διαθέτει συνολικά **7 ταμεία** (3 παραδοσιακά και 4 Self Check-Out), καθώς και **65 θέσεις στάθμευσης**, εξασφαλίζοντας άνετη και ασφαλή πρόσβαση για όλους τους πελάτες.

Στο πλαίσιο της στρατηγικής της για βιώσιμη ανάπτυξη, η **Lidl Ελλάς** έχει ήδη θέσει σε λειτουργία **2 σταθμούς φόρτισης ηλεκτρικών οχημάτων, με στόχο να φτάσουν σύντομα τους 4**. Μέσα από τέτοιες πρωτοβουλίες, η εταιρεία ενισχύει τη μετάβασή της σε ένα πιο «πράσινο» και υπεύθυνο μοντέλο λειτουργίας.

Με την ανακαίνιση του καταστήματος στην Αθήνα, η **Lidl Ελλάς** επενδύει σε υποδομές που σέβονται το περιβάλλον, ενισχύουν την εμπειρία του καταναλωτή και υποστηρίζουν τους εργαζομένους της, διαμορφώνοντας το λιανεμπόριο του αύριο.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

**[tiktok.com/@lidlhellas](https://www.tiktok.com/@lidlhellas?lang=en)**